CELEX: 32010D0122
Language: fi
Date: 2010-02-25 00:00:00
Title: 2010/122/: Komission päätös, annettu 25 päivänä helmikuuta 2010 , Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tieteen ja tekniikan kehitykseen kadmiumin käyttötarkoituksia koskevan poikkeuksen osalta (tiedoksiannettu numerolla K(2010) 1034) (ETA:n kannalta merkityksellinen teksti)

26.2.2010   
            
            
               FI
            
            
               Euroopan unionin virallinen lehti
            
            
               L 49/32
            
         KOMISSION PÄÄTÖS,
   annettu 25 päivänä helmikuuta 2010,
   Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tieteen ja tekniikan kehitykseen kadmiumin käyttötarkoituksia koskevan poikkeuksen osalta
   (tiedoksiannettu numerolla K(2010) 1034)
   (ETA:n kannalta merkityksellinen teksti)
   (2010/122/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 27 päivänä tammikuuta 2003 annetun Euroopan parlamentin ja neuvoston direktiivin 2002/95/EY (1) ja erityisesti sen 5 artiklan 1 kohdan b alakohdan,
   sekä katsoo seuraavaa:
   
               (1)
            
            
               Komission on direktiivin 2002/95/EY mukaan tehtävä kaikki muutokset, jotka ovat tarpeen kyseisen direktiivin 4 artiklan 1 kohdan vaatimuksista vapautettujen käyttötarkoitusten luettelon mukauttamiseksi tieteen ja tekniikan kehitykseen.
            
         
               (2)
            
            
               Kadmiumin korvaaminen väriä muuntavissa II–VI-ledeissä ei vielä toistaiseksi ole teknisesti mahdollista heikentämättä suorituskykyä tuntuvasti. Eräät kadmiumia sisältävät materiaalit ja osat olisi siksi vapautettava kiellosta. Kadmiumitonta teknologiaa koskeva tutkimus edistyy kuitenkin kaiken aikaa, ja korvaavia aineita pitäisi olla saatavilla viimeistään neljän–viiden vuoden kuluessa.
            
         
               (3)
            
            
               Direktiiviä 2002/95/EY olisi sen vuoksi muutettava.
            
         
               (4)
            
            
               Komissio on kuullut asianomaisia osapuolia direktiivin 2002/95/EY 5 artiklan 2 kohdan mukaisesti.
            
         
               (5)
            
            
               Tässä päätöksessä säädetyt toimenpiteet ovat Euroopan parlamentin ja neuvoston direktiivin 2006/12/EY (2) 18 artiklalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan direktiivin 2002/95/EY liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä helmikuuta 2010.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 37, 13.2.2003, s. 19.
   
      (2)  EUVL L 114, 27.4.2006, s. 9.
   
      LIITE
      Lisätään direktiivin 2002/95/EY liitteeseen seuraava 39 kohta:
      
         
                     ”39.
                  
                  
                     Kadmium väriä muuntavissa II–VI-ledeissä (< 10 μg Cd/mm2 valoa emittoivaa aluetta), joita käytetään puolijohdevalaistusjärjestelmissä tai -näyttöjärjestelmissä, 1 päivään heinäkuuta 2014 asti.”